Մեր դարում, ամենուր հաղթանակում են ազգային զգացմունքները: Բայց սպանվածների հիշատակը պետք է կարողանալ ջոկել սպանողների հիշատակից: Հայերի զգացմունքները ինձ հասկանալի են: Անհետացել է Արևմտյան Հայաստանը` հին ճարտարապետության հրաշալի հուշարձանները, ավանդներ` վաղ միջնադարի մեծ վարպետներից մինչև մեր դարասկզբի երիտասարդ գրողները: Փրկվածները ցրված են աշխարհով մեկ: Երեք հայից մեկը հեռու է Երևանից, գուցե Լիոնում, Բեյրութում կամ Դետրոյտում: Ուզած հայի համար, Երևանի վրա բարձրացող Արարատը, բզկտված Արևմտահայաստանի ստվերն է: Արարատը պատկերում են կտավների և սիգարեթների տուփերի վրա, կոնյակի պիտակների և հրավիրատոմսերի վրա: